*Projekts*

Jelgavas novada dome

**LĒMUMS**

Jelgava

2024.gada \_\_.\_\_\_\_\_ Nr.\_\_

**Par lokālplānojuma nodošanu publiskajai apspriešanai un atzinumu saņemšanai (“Upesvirši”, “Sīpoli”, Cena, Cenu pag.)**

Izskatot Jelgavas novada pašvaldībā saņemto lokālplānojuma izstrādātāja SIA “REĢIONĀLIE PROJEKTI” (reģistrācijas Nr.40003404474, juridiskā adrese Rūpniecības iela 32B-2, Rīga, LV-1045) 2024.gada 8.maija iesniegumu Nr.24-54-e (Jelgavas novada pašvaldībā saņemts 2024.gada 8.maijā un reģistrēts ar Nr.JNP/3-16/24/1237), ar lūgumu izskatīt izstrādāto lokālplānojuma 1.0 redakciju nekustamiem īpašumiem ar kadastra numuriem 54440020134 (“Sīpoli”, Cena, Cenu pag.) un 54440020112 (“Upesvirši”, Cena, Cenu pag.) (turpmāk – Lokālplānojums) un pieņemt lēmumu par nodošanu publiskajai apspriešanai un institūciju atzinumu saņemšanai, konstatēts:

1. ar Jelgavas novada domes 2023.gada 27.septembra lēmumu Nr.15 (protokols Nr.21/2023) “Par lokālplānojuma izstrādes uzsākšanu (“Upesvirši”, “Sīpoli”, Cena, Cenu pagasts)”, tika nolemts uzsākt lokālplānojuma izstrādi; izstrādei tika apstiprināts darba uzdevums Nr.L-2023-1;
2. atbilstoši darba uzdevumam Nr.L-2023-1, Lokālplānojuma izstrādes mērķis ir grozīt un precizēt spēkā esošajā Ozolnieku novada teritorijas plānojumā 2020 lokālplānojuma teritorijai noteikto applūstošās teritorijas (ar applūšanas varbūtību 10%) robežu, detalizējot teritorijas plānojuma teritorijas izmantošanas un apbūves noteikumos noteiktās prasības savrupmāju apbūves attīstībai lokālplānojuma teritorijā, lai pilnvērtīgi varētu īstenot ierosinātāja attīstības ieceri, attīstot mūsdienīgu, kvalitatīvu un ilgtspējīgu dzīves vidi Jelgavas novada iedzīvotājiem;
3. Lokālplānojuma 1.0 redakcija ir izstrādāta atbilstoši darba uzdevumam Nr.L-2023-1; izstrādes gaitā tika saņemti, izvērtēti, ņemti vērā, ņemti vērā daļēji vai pieņemti zināšanai darba uzdevumā minēto institūciju nosacījumi;
4. Lokālplānojuma 1.0 redakcijas izstrādes gaitā no sabiedrības pārstāvjiem nav saņemti priekšlikumi;
5. Izstrādes laikā saņemts Vides pārraudzības valsts biroja 2023.gada 22.decembra lēmums Nr.4-02/94/2023 “Par stratēģiskā ietekmes uz vidi novērtējuma procedūras nepiemērošanu”;
6. Lokālplānojuma risinājumi atbilst spēkā esošās Jelgavas valstspilsētas un Jelgavas novada ilgtspējīgas attīstības stratēģijai līdz 2034.gadam, kā arī iecere veicina stratēģiskā mērķa *SM2 Mūsdienīga un ilgtspējīga dzīves vide* ieviešanu, kas vērsts uz sakārtotas, drošas vides iedzīvotāju dzīvei, darbam un atpūtai, veidošanu. Ilgtermiņa prioritāte *IP2 Droša un mūsdienīga dzīves vide un teritoriju sasniedzamība* paredz kvalitatīvas un ilgtspējīgas dzīves vides, mājokļu un teritoriju attīstību. Cenas noteiktas kā kopienas nozīmes attīstības centrs. Lokālplānojuma iecere nav pretrunā telpiskās attīstības perspektīvai un Jelgavas novada vīzijai – droša, ilgtspējīga un harmoniska vide dzīvošanai (..). Vadlīnijās paredzēts veicināt energoefektīvu, ērtai dzīvei piemērotu mājokļu attīstību.

Ņemot vērā iepriekš minēto, pamatojoties uz Pašvaldību likuma 10.panta pirmās daļas 21.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 5.11.apakšpunktu un 82.punktu, Jelgavas novada dome **nolemj**:

1. Nodot publiskajai apspriešanai un institūciju atzinumu saņemšanai izstrādāto Lokālplānojuma, ar kuru groza Ozolnieku novada teritorijas plānojumu zemes vienībām ar kadastra apzīmējumiem 54440020305, 54440020304 (“Upesvirši”, Cena, Cenu pag.) un 54440020134 (“Sīpoli”, Cena, Cenu pag.) 1.0 redakciju.
2. Noteikt, ka publiskā apspriešana tiek organizēta attālināti.
3. Noteikt publiskās apspriešanas termiņu – četras nedēļas.
4. Uzdot Lokālplānojuma izstrādes vadītājai ievietot paziņojumu par Lokālplānojuma redakcijas nodošanu publiskajai apspriešanai Teritorijas attīstības plānošanas informācijas sistēmā, un pašvaldības Sabiedrisko attiecību nodaļai ievietot paziņojumu pašvaldības tīmekļa vietnē https://www.jelgavasnovads.lv/lv un pašvaldības informatīvajā izdevumā “Jelgavas novada ziņas”.
5. Uzdot Lokālplānojuma izstrādes vadītājai sadarbībā ar izstrādātāju organizēt publisko apspriešanu un publiskās apspriešanas sanāksmi.

Domes priekšsēdētāja pienākumu izpildītāja I.Vītola

K.Tumova, 22334212